INDOKLÁS

Általános indoklás

Az államháztartáson kívüli forrás átadásáról és átvételéről szóló helyi rendelet tartalmazza azokat az előírásokat, amelyek a civil szervezetek önkormányzat általi támogatásával kapcsolatosak. Az Önkormányzat célja, hogy a község érdekében tevékenykedő szervezetekkel jó együttműködést alakítson ki, és az Önkormányzat által a civil szervezetek támogatására fordított forrás a lehető legoptimálisabb módon hasznosuljon. A pályázati eljárás egyszerűsítése érdekében a hatályos rendeletet szükséges módosítani, továbbá az Önkormányzat Szervezeti és Működési Szabályzatának módosítása is indokolja a rendelet módosítását.

Az 1. §-hoz

A pályázat bírálati eljárását szükséges az Önkormányzat bizottsági struktúrájának megfelelően módosítani.

A 2. §-hoz

A pályázathoz csatolandó mellékletek felsorolását módosítja a rendelkezés. A továbbiakban nem szükséges olyan mellékletet becsatolni, amely ingyenes és közhiteles nyilvántartásból is elérhető, továbbá a működési célú támogatási kérelem esetén benyújtandó mellékletek esetében is nevesíti a rendelet a benyújtandó dokumentumokat.

A 3-4. §-hoz

A beszámolási kötelezettség teljesítésének elősegítése céljából beiktatásra kerül egy beszámoló minta, amely tartalmazza a beszámoló minimálisan elvárt tartalmi elemeit.

Az 5. §-hoz

Hatályba léptető rendelkezést tartalmaz.

Ebes, 2020. január 17.

Dr. Morvai Gábor

jegyző